Jaanuari keskel saime veelkord kokku misjonäride Kai ja Mirva Lappalaineniga, kelle unistused, julged sammud ja ustavus on mänginud erilist rolli selles, et Lasnamäe Püha Markuse koguduse rajamine üldse alguse sai. Just nemad olid selle töö eesotsas esimesed 3,5 aastat ja oleme neile väga tänulikud selle ühise teekonna eest! Nüüd on neil ees uued väljakutsed kodumaal Soomes ja soovime kogu perele rohkesti Jumala õnnistusi uues olukorras.
#000000
Koguduse poolt võttis sõna Margus Sardis, kes nelja aasta eest koos Kai ja Mirvaga koguduse rajamist algatas.
#000002
Oli huvitav kuulata Kai uue töö kohta – juba veebruari algusest töötab ta Soome Piibliinstituudi kommunikatsioonijuhina. Kai pidas meile ka õhtupalvuse.
#000004
Lõpuks laulsime koos: “Issand hoidku sind, õnnistagu sind! Ta pale paistku su peale! Issand hoidku sind, õnnistagu sind, sul olgu armulik. Issand kaitsku sind kõige kurja eest, sinu hinge hoidku Ta! Tema rahu ja armastus, need olgu sinuga!”
#000005
Õeke või vennake, tere tulemast Pae palvekotta tähistama Eesti Vabariigi 101. sünnipäeva! Muusik ja teoloog Ervin Lillepea kostitab meid oma lauluvaramu klassikutega ning juhib õhtupalvust Eestimaa eest. Koguduse poolt on kaetud kohvilaud. Sissepääs prii!
#000006
19. veebruari osadusõhtu keskmes on inglid. Ingleid võib kohata filmides, kunstis, sisustuspoodides, Piiblilugudes ja päriselus... mõne inimese kohta võiks öelda, et ta on “ingliusku”. Mida Piibel räägib inglitestest? Teejuhiks vestlusel on EELK Rakvere Kolmainu koguduse misjonär Liisa Rossi. Juba sel teisipäeval kell 18, oled oodatud jagama oma mõtteid ja kogemusi!
#000007
Märtsi teisel laupäeval avaneb Tallinna kandi inimestele suurepärane võimalus osa saada EELK Misjonikeskuse kõige uuemast koolitusprogrammist!
#000008
“Luukas 10 elustiil” on julgustus igapäevaseks kutsumuseks Jeesuse järgijana, tema saadetud jüngrina (Mt 28:18). Jeesus on andnud kõigile oma jüngritele misjonikäsu jagada rõõmusõnumit temast. Mida tähendab see tänapäeva maailmas neis olukordades, kus igapäevaselt viibime? Kas see võiks tähendada midagi muud, kui evangeeliumi kuulutamine sõnadega, mis on kutsumus vaid mõnedele? Milline on kristlase kuulutav elustiil? Koolitus julgustab ja annab suuna mõelda misjonitööst väga avaralt ning viisil, mida suudab teoks teha iga kristlane. See pole kitsalt mõistetud misjonitöö, vaid kristlase elustiil.
#000009
Osalustasu 10 € katab mahuka õppematerjali ning lõunasöögi ja kohvilaua kulud.
#000012
Registreerimiseks täida meie kodulehe esilehelt leiduv ankeet hiljemalt 05.03., lisaküsimused aadressil lasnamae@eelk.ee.
#000013